ว่างจากเตะบอลเพราะโควิด เจ้าก๊ง ผันตัวเป็น รปภ.รายได้ดี ฟิตซ้อมทุกวัน
เจ้าก๊ง ธเนศ เบญพาด เซ็นเตอร์ฮาล์ฟตัวเก่งจาก ศรีสะเกษ เอฟซี ว่างจากเตะบอลเพราะโควิด-19 ระบาด ผันตัวเป็น รปภ.รายได้เสริม แต่ยังฟิตซ้อมทุกวันนายธเนศ เบญพาด หรือเจ้าก๊ง อายุ 27 ปี เซ็นเตอร์ฮาล์ฟตัวเก่ง ศรีสะเกษ เอฟซี ยักษ์ใหญ่แห่งไทยลีก 2 เปิดเผยว่า จากสถานการณ์แพร่ระบาดของเชื้อไวรัสโควิด 19 ตนและบรรดานักเตะกูปรีอันตราย หรือ ศรีษะเกษ เอฟซี กำลังต้องเผชิญกับช่วงเวลาที่ยากลำบาก หลังสโมสรปล่อยให้กลับบ้านได้ ไม่มีการซ้อมในช่วงนี้ จากการเลื่อนการแข่งขันของไทยลีก 2 ซึ่งมีการหักเงินเดือนตามนโยบายของสมาคม ทำให้หลายๆ คนเริ่มที่จะหางานพิเศษทำแก้ขัดไปก่อนประกอบกับกลุ่มไลน์กลุ่มหมู่บ้านศรีราชาทาวเวอร์ 2 ต.สุรศักดิ์ อ.ศรีราชา จ.ชลบุรี ที่ตนอาศัย กำลังหาคนมาทำงานตรงนี้พอดีก็เห็นว่าไหนๆ ก็อยู่บ้านอยู่แล้ว ไม่ได้ไปไหน ไม่ได้ทำอะไร ก็เลยลองถามเขาดูว่าขอทำชั่วคราวได้ไหม เดี๋ยวกลับไปซ้อมก็ต้องขอตัว เขาโอเค เพราะเห็นหน้ากันมานานจากนั้นก็เลยเข้ามาทำทันที โดยจะปฏิบัติงานตรงป้อมยามหน้าหมู่บ้าน คอยเปิดไม้กั้น เปิดประตูให้รถเข้าออก เหมือนพนักงานรักษาความปลอดภัยจริงๆ เลย มีการเข้างานตามเวลา ส่วนรายได้ ก็วันละ 350 บาท ตกเดือนก็ประมาณ 10000 บาท แม้จะว่างแต่ก็ยังคงซ้อมฟุตบอล ฝึกร่างกายให้สมบูรณ์ พร้อมอยู่เสมอ เพื่อรอวันกลับไปซ้อมกับทีมอีกครั้งสำหรับ นายธเนศ เบญพาด เป็นชาว อ.พนมทวน จ.กาญจนบุรี โดยกำเนิด นอกจากเป็นดีกรีแชมป์ฟุตบอลนักเรียนไทยแล้ว เจ้าตัวยังเคยเป็นเด็กในอคาเดมี่ของชลบุรี เอฟซี ภายใต้การดูแลของ โค้ชเฮง วิทยา เลาหกุล ก่อนจะไปเล่นให้กับ ศรีราชา ซูซูกิ เอฟซี พัทยา ยูไนเต็ด ภูเก็ต เอฟซี บ้านบึง เอฟซี ไทยฮอนด้า เอฟซี และล่าสุดเล่นให้กับ กูปรีอันตราย ศรีสะเกษ เอฟซี ในศึกไทยลีก 2
เจ้าก๊ง ธเนศ เบญพาด เซ็นเตอร์ฮาล์ฟตัวเก่งจาก ศรีสะเกษ เอฟซี ว่างจากเตะบอลเพราะโควิด-19 ระบาด ผันตัวเป็น รปภ.รายได้เสริม แต่ยังฟิตซ้อมทุกวัน
ธเนศ เบญพาด,เจ้าก๊ง,ศรีษะเกษ เอฟซี,นักบอล,รปภ.,ชลบุรี,โควิด-19,ข่าวทั่วไป